En 42-årig kvinde mistede ved 18.00 tiden her til aften orienteringen på glatbanen på køreteknisk anlæg i Støvring. Hun er nu kommet hjem fra sygehuset.

Kvinden er i gang med at tage kørekort og var på glatbanen på køreteknisk anlæg i Støvring. Der var mørkt og hun mistede orienteringen og herredømmet over bilen. Bilen kørte over en vold og gennem et sikkerhedsværn og endte til sidst i en sø, det oplyser vagtchefen ved Nordjyllands Politi. Falck fik bjerget kvinde fra køretøjet. Hun var omrking sygehuset for at få den normale kropstemperatur tilbage. Hun er nu hjemme igen, oplyser vagtchefen.